Omu namido 64 a pewa ombete komunangeshefa! - Kundana Oshiwambo Newspaper
Home Oonkundana Omu namido 64 a pewa ombete komunangeshefa!
Omu namido 64 a pewa ombete komunangeshefa!
Luderitz – Omukulupe weedula 64 Hiskia Bishop okwa mona ekwafo eshi a pewa lombete yokunangala komunangeshefa wo modoolopa yaLuderitz.
Ombelewa ya Kansela woshikandjohoololo sha!Nami#nus oya mona kutya Bishop okuna omhumbwe yombete yokunangala, pefimbo ova nambelewa va dja kombelewa ya Kansela vali veli pyakidila nokutopola eendja doshikukuta molukanda lo Area 7 lwo pehovelo lodula yo neudo.
Kansela Jan Scholtz okwa ninga onghendabala opo a popye nomunageshefa umwe po modoolopa a vatele Bishop ombete yo kunangala.
Omunambelewa omukulunhu mo Hotela ye dina Nest Hotel ili mo Luderitz, Ulf Grunewald mexulilo shivike olo twa dja, okwa nyamukula eindilo la Kansela nokwa yandja ombete yo unene wopokati yomatalashe avali ku Bishop po kabashu kaye keli molukanda lo area 7. Moku tambulako ombete yaye Bishop okwa pandula unene Grunewald eshi emu pa ombete yokunangala ta ti , okwa kala a pumbwa ombete yokunangala shaashi ombete ya ye ei hanangala oya kulupa neenghono.
Bishop ota hokolola ye mwene kutya modoolopa yaLuderitz okwe yamo omido dihapu da kapita, na okwa kala nokuhelufuna momahangano okukwata eeshi moodoolopa ,na okwe lixula okulonga konima yomido dihapu dakapita, nomefimbo lopaife ota xupu ashike moimaliwa yopendjela oyo hamono okudja kepangelo.
Previous articleOshivike eshi oshoundjolowele wameme nokaana
Next articleOmudhipagi gwaanona okwa fa kee li nawa